Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: törvény (a továbbiakban: Ctv.) és az ügyvédekrõl szóló 1998. évi XI. törvény (a továbbiakban: Ütv.), az adatok forrása,
Paragraph Index: 1088

törvény (a továbbiakban: Ctv.) és az ügyvédekrõl szóló 1998. évi XI. törvény (a továbbiakban: Ütv.), az adatok forrása, pedig a cégnyilvántartás, illetve az ügyvédi névjegyzék. Az ajánlattételhez kizárólag a cégek, szervezetek nevét, címét és a vezetõk nevét használták fel. A postázást követõen a kezelt 20.000 adatot tartalmazó adatbázist törölték. Az ajánlatokkal kapcsolatban kifogások is érkeztek a kiadóhoz, melyek jelezték, hogy az ízlés dolgában jelentõs eltérések vannak, amelyre a jövõben igyekeznek jobban odafigyelni. Az ajánlatokat kifogásoló személyektõl elnézést kértek, az ügyvezetõ igazgató e levél szövegének egy példányát a válaszhoz mellékelte. Az üggyel kapcsolatos álláspontom a következõ. Adatvédelmi biztosként már számos alkalommal foglalkoztam a törvény által nyilvánossá tett személyes és egyúttal a törvény által más minõséggel is felruházott adatok felhasználhatóságának kérdéskörével, így az adatok nyilvánosságának céljával, a nyilvános adatok további kezelésével, direkt marketing és egyéb célú felhasználásával, hasznosításával, illetve az adatokból történõ (összevetés, összehangolás etc. útján megvalósuló) következtetések levonásával folytatott adatkezelés és nyilvánosságra hozatal problémájával. A bárki által megismerhetõ adatok nyilvánosságra kerülésének ténye önmagában nem jár azzal, hogy az adatkezelõ mentesül a 1992. évi LXIII. törvény (a továbbiakban: Avtv.) 5. §-ában foglalt célhoz kötött adatkezelés követelménye alól. A nyilvánosságra hozott személyes adatokat is csak meghatározott célból, jog gyakorlása és kötelezettség teljesítése érdekében lehet felhasználni, és az adatkezelésnek minden szakaszában meg kell felelnie e célnak [5. § (1) bekezdés]. (1511/A/2003 az ügy) Az Avtv. 2. § 1. pontja szerint személyes adat: bármely meghatározott (azonosított vagy azonosítható) természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megõrzi e minõségét, amíg kapcsolata az érintettel helyreállítható. A személy különösen akkor tekinthetõ azonosíthatónak, ha õt – közvetlenül vagy közvetve – név, azonosító jel, illetõleg egy vagy több, fizikai, fiziológiai, mentális, gazdasági, kulturális vagy szociális azonosságára jellemzõ tényezõ alapján azonosítani lehet. Adatkezelés: az alkalmazott eljárástól függetlenül a személyes adatokon végzett bármely mûvelet vagy a mûveletek összessége, így például gyûjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása. Adatkezelésnek számít a fénykép-, hang- vagy képfelvétel készítése, valamint a személy azonosítására alkalmas fizikai jellemzõk (pl. ujj- vagy tenyérnyomat, DNS-minta, íriszkép) rögzítése is. (Avtv. 2. § 9. pont) Álláspontom szerint a panaszolt ügy megítélésekor figyelembe kell venni azt a tényt, hogy a személyes adatok védelme csak a természetes személyekre terjed ki más, például jogi személyiséggel felruházott szervezetekre nem. A személyes adatok védelméhez való alkotmányos alapjog nem abszolút, vagyis bizonyos feltételek fennállása esetén korlátozható. Az Avtv.-ben meghatározott személyes adat fogalom, mint az Alkotmány és a törvény által egyértelmûen védett alapjogi kategória, egy adatra nézve nem minden esetben nyújt kizárólagosan alkalmazható szabályozást. (Eszerint az a kijelentés hogy: ha egy adat személyes adat, akkor másmilyen adat kategória (vagy törvényi szabályozási rendszer) alá már nem eshet, tehát a kezelésére kizárólag az Avtv. vonatkozik – nem igaz). Mivel egy másik törvény fogalomrendszere (dogmatikája), egy személyes adatot – e minõségét nem érintve –, a jog által szabályozott más adatfogalom hatókörébe 2006/162/II. szám vonva, saját szabályrendszerét kiterjesztheti a természetes személlyel kapcsolatba hozható adatra is. Ezzel a személyes adatok jogi sorsa is módosul a törvény által szabályozott egyéb életviszonyok mintájára. (Eszerint a törvény a személyes adatot, anélkül hogy az érintett alkotmányos jogát ezzel szükségtelenül és aránytalanul csorbítaná, és az alapjog lényeges tartalmát korlátozná (más alkotmányos alapjog vagy érték védelmében például: a piacgazdaság érdekében) elrendelheti a személyes adat nyilvánosságra hozatalát. Sõt a „személyes jelleg”-en túl másként, másmilyenné is minõsíthet egy adatot, és így a külön törvényben meghatározott adatra vonatkozó szabályozási rendszer hatályát is kiterjesztheti rá.) Az Avtv. 3. § (4) bekezdése alapján: törvény közérdekbõl – az adatok körének kifejezett megjelölésével – elrendelheti a személyes adat nyilvánosságra hozatalát. Jelen ügyben a cégnyilvántartásban szereplõ adatok – köztük a személyes adatok is – nyilvános cégadatok, a személyes adat nyilvánosságát a törvény közérdekre hivatkozva rendeli el. A törvény rendelkezésénél (erejénél) fogva az adat céghez kötõdése az elsõdleges, és természetes személyhez kötõdése, vagyis a személyes adat volta, másodlagos. Másképpen kifejezve a cégnyilvántartásba bejegyzett társaságnak van tisztségviselõje, tulajdonosa cégjegyzésre jogosult képviselõje etc. és nem fordítva. Erre utalnak a törvény 3. és 5. §-ának szabályai is. A Ctv. 3. § (1) és (2) bekezdése szerint a közhiteles cégnyilvántartás a cégjegyzékbõl, valamint a cégjegyzékben szereplõ adat, jog vagy tény (a továbbiakban együtt: adat) igazolására szolgáló mellékletekbõl, illetve egyéb olyan okiratokból áll, melyeknek benyújtására a céget – közérdekbõl, illetve a forgalom biztonsága, valamint a hitelezõi érdekek védelme céljából – törvény kötelezi (a továbbiakban együtt: cégiratok).

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes